Seramai 100 warga PDRM derma darah
KUCHING: Seramai 100 penderma darah terpilih terdiri daripada warga Polis Diraja Malaysia (PDRM) Sarawak pada Program Derma Darah PDRM Kontinjen Sarawak berlangsung pada 8.00 pagi tadi. Pesuruhjaya Polis Sarawak Datuk Mohd Azman Ahmad Sapri berkata, program hasil kerjasama antara Jabatan Siasatan Jenayah Narkotik dan Hospital Umum Sarawak ini membantu usaha Tabung Darah Negara untuk menampung keperluan darah yang semakin meningkat setiap tahun. “Kita sedia maklum program derma darah seperti ini amat dialu-alukan oleh pihak Hospital kerana dengan menderma darah kita mungkin dapat menyelamatkan nyawa orang lain yang memerlukan. “Saya amat berharap agar program seumpama ini dapat diadakan sekerap mungkin bagi membantu golongan yang memerlukan,” katanya semasa berucap pada majlis perasmian Program Derma Darah sempena sambutan peringatan Hari Polis ke-216 di Dewan Mes Pegawai Kanan IPK Sarawak, hari ini. “Kempen derma darah ini merupakan acara tahunan Ibu Pejabat Polis Kontinjen (IPK) Sarawak yang diadakan sempena sambutan Hari Polis ke-216,” katanya. Turut hadir, Ketua Jabatan Perkhidmatan Transfusi dan Bank Darah Hospital Umum Sarawak Dr Mohammad Masrin Md Zahrin, Ketua Jabatan Cawangan Khas Asisten Komisioner Kanan (SAC) Taufik Toh Abdullah, Ketua Jabatan Pencegahan Jenayah dan Keselamatan Komuniti Kontinjen Sarawak SAC Lukas Aket dan Ketua Jabatan Siasatan Jenayah Kontinjen Sarawak SAC Wong Ing Fung. Oleh Mohd Neenatul Aizal 
See author's posts
